Legal Document

Category: 30

Text:
7. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ, ΠΡΟΓΡΑΜΜΑΤΙΣΜΟΥ  ΚΑΙ ΚΥΒΕΡΝΗΤΙΚΗΣ ΠΟΛΙΤΙΚΗΣ  ΚΑΙ  ΟΙΚΟΝΟΜΙΚΩΝ Αριθ. Ε. 10818/540 της 28/28 Σεπτ. 1973 (ΦΕΚ Β΄ 1121) Περί περιορισμού της αρμοδιότητος της Οικον. Εφορίας Φ.Μ.Α. Αθηνών και εποπτείας Οικονομικών Εφοριών. Έχοντες υπ’ όψει: 1.Το Ν.Δ. 1016/1971 «περί αναδιοργανώσεως των Υπηρεσιών των Υπουργείων», ούτινος η ισχύς παρετάθη δια του υπ’ αριθ. 30/1973 Ν.Δ/τος. 2.Το υπ’ αριθ. 874/1962 Β.Δ. (ΦΕΚ 220/τεύχ.Α΄/ 1961) «περί συστάεως Οικον. Εφορίας Φορολογίας Μεταβιβάσεως Ακινήτων Αθηνών», ως και το υπ’ αριθ. 815/1966 Β.Δ/μα «περί καθορισμού αρμοδιοτήτων Οικονομικών Εφοριών (ΦΕΚ 209/ τευχ.Α΄/1966). 3.Την υπ’ αριθ. Λ7/8/4/7.10.1970 απόφασιν των Υπουργών Προεδρίας Κυβερνήσεως, Εσωτερικών και Οικονομικών «περί οργανώσεως των περιφερειακών υπηρεσιών του Υπουργείου Οικονομικών – Γενικής Δ/νσεως Φορολογίας (ΦΕΚ 776/τεύχ.Β΄ / 1970). 4.Την υπ’ αριθ. Λ7/8-2/2/11.12.72 απόφασιν των Υπουργών παρά τω Πρωθυπουργώ, Εσωτερικών και Οικονομικών «περί οργανώσεως των Υπηρεσιών της Νομαρχίας Αττικής και Διαμερισμάτων αυτής, αρμοδιότητος Υπουργείου Οικονομικών – Γενικής Δ/νσεως Φορολογίας (ΦΕΚ 1097/τεύχ.Β΄ / 1972) ως και το υπ’ αριθ. 173/1973 σχετικόν Β.Δ/μα (ΦΕΚ 57/τεύχ.Α΄/1973). 5.Την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων, του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως ως και των Ανωτάτων και Ανωτέρων Υπαλλήλων του αυτού Υπουργείου (ΦΕΚ 473/ τευχ.Β΄/1972). 6.Την υπ’ αριθ. 854/1973 γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Άρθρ.1.-1.Η χωρική αρμοδιότης της Οικονομικής Εφορίας Φορολογίας Μεταβιβάσεως Ακινήτων Αθηνών, περιορίζηται εντός των τοπικών ορίων των Οικονομικών Εφοριών Α΄ έως και ΙΑ΄, ΙΓ΄, ΙΕ΄, ΙΣΤ΄ και ΙΘ΄ Αθηνών, τροποποιουμένου ως προς το σημείον τούτο του άρθρ. 1 του υπ’ αριθ. 815/ 27.9.1966 Β.Δ/τος (ανωτ. αριθ. 25). 2.Αι Οικονομικαί Εφορίαι ΙΒ΄, ΙΔ΄ και ΙΖ΄ Αθηνών, ων αι περιφέρειαι αποσπώνται δια της παρούσης αποφάσεως εκ της χωρικής αρμοδιότητος της Οικονομικής Εφορίας Φορολογίας Μεταβιβάσεως Ακινήτων Αθηνών, καθίστανται από 1 Ιαν. 1974 αρμόδιαι δια την εφαρμογήν των διατάξεων περί φορολογίας μεταβιβάσεως ακινήτων εντός της περιφερείας των. Άρθρ.2.-1.Υποθέσεις φορολογίας μεταβιβάσεως ακινήτων, κειμένων εντός της περιφερείας των Οικονομικών Εφοριών ΙΒ΄, ΙΔ΄ και ΙΖ΄ Αθηνών, αίτινες θα είναι εκκρεμείς κατά την 31 Δεκ. 1973 παρά τη Οικονομική Εφορία Φορολογίας Μεταβιβάσεως Ακινήτων Αθηνών, θα περαιωθούν υπό της Οικονομικής ταύτης Εφορίας καθ’ όλα τα στάδια αυτών και μέχρι της τελεσιδικίας των σχετικών εγγραφών, ότε οι σχετικοί φάκελλοι θα διαβιβασθούν εις τας δια του άρθρ. 1, παρ. 2 της παρούσης καθισταμένας αρμοδίας Οικονομικάς Εφορίας. 2.Οι φάκελλοι μεθ’ απάντων των στοιχείων των κατά την 1ην Ιαν. 1974 οριστικών και τελεσιδίκων υποθέσεων θα διαβιβασθούν από της ως άνω ημερομηνίας εις τας αυτάς ως άνω αρμοδίας κατά περίπτωσιν Οικονομικάς Εφορίας. Άρθρ.3.-Η εποπτεία και έλεγχος των, δια της υπ’ αριθ. Λ7/8-2/2/11.12.1972 αποφάσεως των Υπουργών παρά τω Πρωθυπουργώ, Εσωτερικών και Οικονομικών, συσταθεισών Οικονομικών Εφοριών Αγίου Δημητρίου και Κορυδαλλού, ων η έναρξις λειτουργίας ωρίσθη από 1 Ιαν. 1974, ανήκει εις την δικαιοδοσίαν των τμημάτων Η΄ και Θ΄ της Διευθύνσεως Οικονομικών Εφοριών της Περιφερειακής Διοικήσεως Αττικής και Νήσων, αντιστοίχως. Άρθρ.4.-Η ισχύς της παρούσης άρχεται από 1 Ιαν. 1974. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 92,03(α) Σελ. 92,03(β) Τεύχος 522-Σελ. 57 Οικονομικές Εφορίες 24.Α.ζ.6-7 24.Α.ζ.7 Οικονομικές Εφορίες